קבריח'א

קבריח'א () הוא כפר בנפת מרג' עיון במחוז א-נבטיה. הכפר שכן בגבול רצועת הביטחון.

== אטימולוגיה ==
על פי מסורת מקומית גרו ביישוב יהודים ובראשם היה שליט שהיה אחראי על גביית המיסים למלך צור. שמו היה איח'א או ריח'א שקברו עדיין קיים בכפר מתחת לבית הקברות. הלחם המלה קבר עם שמו הביא לשם היישוב.

על פי סברה אחרת, השם הוא שיבוש של המזאר "המבורך" (المزار المبارك").<ref></ref>

== גאוגרפיה ==
קבריח'א ממוקמת על רמה, בגובה ממוצע של 550 מטר מעל פני הים, מוקפת עמקים משלושה צדדים "ואדי אל-סלוקי" מפריד בינה לבין במזרח ו בצפון, ו"ואדי אל-מייס" ("وادي الميس") מפריד בין הכפר לבין <nowiki/>במערב. מדרום לכפר מתנשא הר ועליו כפר מג'דל סלם (בגובה ממוצע של 650 מטר מעל פני הים).

הכפר קבריח'א שוכן בגובה ממוצע של 480 מטר מעל פני הים, במחוז א-נבטיה, בנפת מרג' עיון, כ־10 קילומטר מערבית למשגב עם, כ-20 קילומטר דרומית לא-נבטיה, כ-26 קילומטר דרומית מערבית למרג' עיון וכ-30 קילומטר מזרחית לצור.

== היסטוריה ==
=== המאה ה-19 ===
בשנת 1852 תיאר החוקר אדוארד רובינסון את ביקורו בקבריח'א, כשבדרכו לכפר נתקל בהריסות בתי מגורים עתיקים, חלקם מאבנים חצובות. בתוך ההריסות גילה רובינסון אבן מעוקלת של קשת, הדומה לאלו הנמצאות בשרידי התיאטרון בסמירנה. הוא גם תיאר שתי שורות של עמודים של מקדש עתיק בכפר, מהם נותרו מעטים עומדים או שוכבים, כולל עמוד עם כותרת יונית. הממצאים מעידים על קיומו של מקדש עתיק במקום, אך לא היה ניתן לקבוע את מקורו – האם היה פיניקי, יווני או רומי.

בשנת 1875 תיעד ויקטור גרן כי מצא בכפר 150 תושבים מתואלים.

ב-1881 תיארה הקרן לחקר ארץ ישראל את קבריח'א ככפר נוצרי קדום, בנוי מאבן וממוקם על ראש גבעה. בכפר נמצאו בריכה חצובה וכמה בורות מים, לצד שרידים של כנסייה נוצרית מוקדמת, עמודים עם עיצוב קורינתוסי, דומים לאלו שנמצאו בכפר יארון וכן קבר חצוב בסלע.

=== המאה העשרים ===
בספטמבר 1972 ביצעו כוחות צה"ל פשיטה על הכפר.

בפברואר 1984 התרחש עימות בכפר בין מיליציה מקומית לבין כוח גאני של יוניפי"ל. העימות הסתיים רק לאחר התערבות כוח צה"ל שהוזעק למקום.

ב-24 במאי 1993 יצא כוח צנחנים מגדוד 101 ממוצב טייבה למארב באזור קבריח'א. במהלך המארב אירעה תאונה מבצעית כשחיילי צה"ל נהרגו מאש ישראלית. באירוע נפלו סגן עזרא אשר, סמ"ר דביר יעקוב מור חיים, סמל אהוד חלמיש וסמל יעקב גבאי.<ref></ref>

ביוני 1993 שיגר חזבאללה קטיושות, מהכפר לעבר ישראל. צה"ל השיב אש אל מקורות הירי.

ב-23 ביוני 1999 נפצעה אישה בכפר מירי ישראלי. חזבאללה הגיב בירי קטיושות לעבר צפון ישראל, וטען כי זו הייתה תגובתם לתקיפות של צה"ל על מספר כפרים בדרום לבנון. ישראל הגיבה בשתי תקיפות מהאוויר ב-24–25 ביוני, בכמה אזורים בלבנון. בתגובה נורו קטיושות על קריית שמונה שהרגו שני בני אדם.

ב- 12 פברואר 2024 תקף צה"ל מטרות חזבאללה ביישוב וזוהו נפגעים.<ref></ref>

== אוכלוסייה ==
בספר הבוחרים של שנת 2014 היו רשומים 2,786 בעלי זכות בחירה בכפר.<ref></ref>

== אישים ==
* האייתוללה (2001-1936) נולד בנג'ף, עיראק, לאביו, יליד קבריח'א שלמד שם. בהיות מוחמד בן 12, אביו חזר ללבנון, אך מוחמד מהדי החליט להישאר בעיראק ולסיים את לימודי הדת שלו. במהלך שהותו בעיראק, שיתף פעולה עם מוסא א-סאדר ועוד אנשי דת לבנוניים, שהיו באותה עת בעיראק. ב-1969 חזר ללבנון ויחד עם מוסא א-סאדר הקימו את "המועצה השיעית העליונה" בלבנון. תחילה הוא שימש כסגן הנשיא הראשון ובשנת 1994 נבחר לתפקיד נשיא המועצה.<ref name=":0"></ref><ref></ref><ref></ref> שמסדין היה איש דת מתון ותמך בדו-קיום נוצרי-מוסלמי. על עניין זה קבע כי: "אין לבנון בלי הנוצרים שלה ואין לבנון בלי המוסלמים שלה."<ref></ref> הוא הסית להתנגדות צבאית נגד החיילים הישראלים בלבנון ולשם כך, לאחר עשוראא 1983, הוא הקים את קבוצת "ההתנגדות האזרחית הכוללת נגד ישראל", נגד הנוכחות הישראלית בלבנון ואף הוציא פתווה שהתקפות נגד כוחות ישראליות היא חובה דתית.<ref></ref><ref name=":0" />

== הערות שוליים ==

קטגוריה:מחוז א-נבטיה: יישובים